ddrg/super_eurlex huggingface dataset:
Uredba Komisije (ES) št. 142/97

z dne 27. januarja 1997

o pošiljanju informacij o nekaterih obstoječih snoveh, kakor je predvideno v Uredbi Sveta (EGS) št. 793/93

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snoveh [1], in zlasti člena 12(2) Uredbe,

ker potrebuje Komisija ustrezne informacije o nekaterih snoveh, da po členih 69, 84 in 112 Pristopne pogodbe lahko začne postopek pregleda določb, ki se še ne uporabljajo v novih državah članicah; ker morajo biti te informacije na voljo, preden so na voljo vsi podatki, ki se zahtevajo s členoma 3 in 4 Uredbe (EGS) št. 793/93;

ker člen 12 predvideva, da se za nekatere snovi, za katere se domneva, da predstavljajo resno tveganje za človeka ali okolje, od proizvajalcev in uvoznikov lahko zahteva obvezno pošiljanje razpoložljivih informacij;

ker Uredba Komisije (EGS) št. 1488/94 [2] opisuje načela za oceno tveganj obstoječih snovi za človeka in okolje v skladu z Uredbo (EGS) št. 793/93;

ker so določbe te uredbe v skladu z mnenjem odbora, ustanovljenega po členu 15 Uredbe (EGS) št. 793/93,

SPREJELA NASLEDNJO UREDBO:

Člen 1

Proizvajalci in uvozniki snovi, uvrščeni na seznam Priloge k tej uredbi, pošiljajo Komisiji vse ustrezne in razpoložljive informacije o izpostavljenosti človeka in okolja tem snovem v roku štirih mesecev od začetka veljavnosti te uredbe.

Informacije o morebitni izpostavljenosti zadevajo emisijo kemičnih snovi ali izpostavljenost skupin ljudi ali delov okolja v različnih fazah življenjskega ciklusa snovi v skladu s členom 3(3) in Prilogo 1A Uredbe (ES) št. 1488/94, pri čemer:

- so skupine ljudi delavci, potrošniki in ljudje, izpostavljeni vplivom posredno preko okolja;

- so deli okolja vode, kopno in zrak, kakor tudi informacije v zvezi z usodo kemikalij v napravah za čiščenje odpadnih vod in kopičenje kemikalij v prehrambeni verigi;

- se življenjski ciklus snovi šteje kot proizvodnja, prevoz, shranjevanje, priprava preparatov ali druga predelava, uporaba in odstranjevanje ali reciklaža.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. januarja 1997

Za Komisijo

Ritt Bjerregaard

Članica Komisije

[1] UL L 84, 5.4.1993, str. 1.

[2] UL L 161, 29.6.1994, str. 3.

--------------------------------------------------

PRILOGA

Št. Einecs | Št. CAS | Ime snovi |

| |

1 | 200–268–0 | 56–35–9 | Bis(tributilkositrov) oksid |

2 | 215–147–8 | 1306–23–6 | Kadmijev sulfid |

3 | 215–717–6 | 1345–09–1 | Kadmijev živosrebrov sulfid |

4 | 218–743–6 | 2223–93–0 | Kadmijev distearat |

5 | 220–017–9 | 2605–44–9 | Kadmijev dilaurat |

6 | 231–901–9 | 7778–39–4 | Arzenova kislina |

7 | 232–466–8 | 8048–07–5 | Kadmijev cinkov sulfid rumen |

8 | 235–758–3 | 12656–57–4 | Kadmijev sulfoselenid oranžen |

9 | 261–218–1 | 58339–34–7 | Kadmijev sulfoselenid rdeč |

--------------------------------------------------
Uredba Komisije (ES) št. 1059/97

z dne 11. junija 1997

o prilagoditvi maksimalnega letnega ribolovnega napora za nekatera ribištva

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2027/95 z dne 15. junija 1995 o sistemu za vodenje ribolovnih naporov, povezanih z nekaterimi ribolovnimi območji in viri Skupnosti [1], in zlasti druge alinee člena 4 Uredbe,

ker druga alinea člena 4 Uredbe (ES) št. 2027/95 določa, da Komisija na zahtevo države članice sprejme ustrezne ukrepe, da lahko zadevna država članica izčrpa svoje ribolovne kvote v skladu s tretjim pododstavkom člena 6(2) Uredbe Sveta (ES) št. 685/95 z dne 27. marca 1995 o vodenju ribolovnih naporov, povezanih z nekaterimi ribolovnimi območji in viri Skupnosti [2];

ker je Nizozemska zaprosila Komisijo, da prilagodi maksimalni letni ribolovni napor, ki se dovoli njenim plovilom glede določenih kvot, ki so ji dodeljene v skladu z Uredbo Sveta (ES) št. 390/97 z dne 20. decembra 1996 o skupnem dovoljenem ulovu za določeni stalež rib in skupino staleža rib za leto 1997 ter določenih pogojih za njihov ulov [3], kakor je bila nazadnje spremenjena z Uredbo (ES) št. 711/97 [4];

ker ta uredba začne veljati takoj, da bi Nizozemska lahko izčrpala svojo ribolovno kvoto;

ker so ukrepi iz te uredbe v skladu z mnenjem Upravljalnega odbora za ribištvo in ribogojstvo,

SPREJELA NASLEDNJO UREDBO:

Člen 1

Maksimalni letni ribolovni napor Kraljevine Nizozemske za pridnene vrste z uporabo vlečnega ribolovnega orodja, kot navaja Priloga I k Uredbi (ES) št. 2027/95, se spremenijo, kakor določa Priloga k tej uredbi.

Člen 2

Ta Uredba začne veljati na dan po njeni objavi v Uradnem listu Evropskih skupnosti.

Uporablja se od 9. junija 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. junija 1997

Za Komisijo

Emma Bonino

Članica Komisije

[1] UL L 199, 24.8.1995, str. 1.

[2] UL L 71, 31.3.1995, str. 5.

[3] UL L 66, 6.3.1997, str. 1.

[4] UL L 106, 24.4.1997, str. 1.

--------------------------------------------------

PRILOGA

+++++ TIFF +++++

--------------------------------------------------
Uredba Komisije (ES) št. 226/97

z dne 6. februarja 1997

o določitvi podrobnih pravil za uporabo Uredbe Sveta (ES) št. 2443/96 o določitvi dodatnih ukrepov za neposredno dohodkovno podporo rejcem ali za sektor govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2443/96 z dne 17. decembra 1996 o določitvi dodatnih ukrepov za neposredno dohodkovno podporo rejcem ali za sektor govejega in telečjega mesa [1], in zlasti člena 4 Uredbe,

ker morajo zaradi preglednosti med državami članicami ter za nadzor in pravilno izvajanje dodatnih plačil po Uredbi (ES) št. 2443/96 države članice obvestiti Komisijo o uporabljenem modelu podpor in nacionalnih izvedbenih določbah, ki jih uporabijo za izvedbo ukrepov navedene uredbe, ter o končni bilanci stanja;

ker je za to, da se državi članici omogoči kar najhitrejše izvajanje Uredbe (EGS) št. 2443/96, potrebno, da ta uredba začne veljati brez odlašanja;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Za dodatno pomoč, predvideno v členu 1 Uredbe (ES) št. 2443/96, države članice sporočijo Komisiji:

(a) brez odlašanja, opis objektivnih meril in sprejetih ukrepov za preprečevanje motenj na trgu, ki jih uporabljajo za določitev metod pri odobritvi pomoči:

- – za neposredno dohodkovno podporo rejcem in zlasti višine predvidenih plačil osnovo za njihov izračun in predvidene roke plačila,

- – za neposredno podporo sektorju govejega in telečjega mesa ter zlasti vrsto sprejetih ukrepov osnovo za izračun pomoči in predvidene roke plačil;

(b) najpozneje do 15. novembra 1997 skupno višino zneskov plačane pomoči ter število in vrsto prejemnikov plačila in predvidene ukrepe.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. februarja 1997

Za Komisijo

Franz Fischer

Član Komisije

[1] UL L 333, 21.12.1996, str. 2.

--------------------------------------------------
Uredba Komisije (ES) št. 395/98

z dne 19. februarja 1998

o spremembah Uredbe (EGS) št. 2807/83 o oblikovanju podrobnih navodil za evidentiranje informacij o ulovu rib držav članic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema za skupno ribiško politiko [1], kakor je bila nazadnje spremenjena z Uredbo (ES) št. 2635/97 [2], in zlasti njenega člena 19e(5),

ker Uredba Sveta (ES) št. 779/97 [3] uvaja ureditev za upravljanje ribolovnega napora v Baltskem morju, ki začne veljati 1. januarja 1998;

ker je Uredba (ES) št. 2635/97 spremenila Uredbo (EGS) št. 2847/93, da bi se uskladila z ureditvijo za upravljanje ribolovnega napora v Baltskem morju;

ker so spremembe povezane med drugim z določbami o evidentiranju informacij o ribolovnem naporu v dnevnik;

ker Uredba Komisije (EGS) št. 2807/83 [4], kakor je bila nazadnje spremenjena z Uredbo (ES) št. 2945/95 [5], določa pravila za evidentiranje podatkov o ulovu rib držav članic;

ker je treba za izvajanje ureditve o upravljanju ribolovnega napora iz Uredbe (ES) št. 779/97 v skladu s členom 19e(5) Uredbe (EGS) št. 2847/93 določiti podrobna pravila za zapisovanje podatkov o ribolovnem naporu v ladijski dnevnik;

ker se mora Uredba (EGS) št. 2807/83 ustrezno spremeniti;

ker so ukrepi te uredbe v skladu z mnenjem Upravnega odbora za ribištvo in ribogojstvo,

SPREJELA NASLEDNJO UREDBO:

Člen 1

Uredba (EGS) št. 2807/83 se spremeni, kakor sledi:

1. v členu 1a(1) se za "Uredba Sveta (ES) št. 685/95" doda naslednje: "in v členu 1 Uredbe Sveta (ES) št. 779/97 [6],";

2. v Prilogi VIa:

- v stolpcu

"Vrsta ciljnih skupin"

se doda naslednje:

"ANADROMNE IN SLADKOVODNE | Losos, morska postrv in sladkovodne ribe"; |

- v stolpcu

"Območja napora"

se doda naslednje:

"T : območja IBSFC (pododdelki 22 do 32)

U : Upravna enota 3 [7]

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. julija 1998

Ta uredba je v celoti zavezujoča in se neposredno uporablja v vseh državah članicah.

V Bruslju, 19. februarja 1998

Za Komisijo

Emma Bonino

Članica Komisije

[1] UL L 261, 20.10.1993, str. 1.

[2] UL L 356, 31.12.1997, str. 14.

[3] UL L 113, 30.4.1997, str. 1.

[4] UL L 276, 10.10.1983, str. 1.

[5] UL L 308, 21.12.1995, str. 18.

[6] UL L 113, 30.4.1997, str. 1.

[7] Zajema pododdelke 29, 30 in 31 severno od zemljepisne širine 59° 30′ N"

--------------------------------------------------
Uredba Komisije (ES) št. 624/98

z dne 19. marca 1998

o spremembi Uredbe (ES) št. 1423/95 o podrobnih izvedbenih pravilih za uvoz proizvodov v sektorju sladkorja, razen melase

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], nazadnje spremenjene z Uredbo (ES) št. 1599/96 [2], in zlasti člena 15(4) Uredbe,

ker se v skladu s členom 1(2) Uredbe Komisije (ES) št. 1423/95 [3], nazadnje spremenjene z Uredbo (ES) št. 1143/97 [4], reprezentativne cene na svetovnem trgu, na podlagi katerih se določijo dodatne dajatve, določijo za vsako tržno leto v skladu s postopkom iz člena 41 Uredbe (EGS) št. 1785/81 in se lahko spremenijo, če nihanje elementov izračuna povzroči rast ali padec v višini 0,5 ECU za 100 kilogramov ali več;

ker zaradi nenehnih sprememb reprezentativnih cen na svetovnem trgu sedaj veljavni sistem vključuje pogoste prilagoditve dodatnih dajatev; ker ta pogosta nihanja reprezentativnih cen in dodatnih dajatev, ki pogosto vključujejo majhne zneske, otežujejo sistem; ker naj se zaradi poenostavitve, pravnega varstva za trgovce in racionalizacije postopka za Komisijo prag za spremembo reprezentativnih cen na svetovnem trgu, na podlagi katerega se morajo prilagoditi dodatne dajatve, poveča na 1,20 ECU za kilogram;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

V drugem pododstavku člena 1(2) Uredbe (ES) št. 1423/95 se "0,5 ECU za 100 kilogramov" nadomesti z "1,20 ECU za 100 kilogramov".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. marca 1998

Za Komisijo

Franz Fischler

Član Komisije

[1] UL L 177, 1.7.1981, str. 4.

[2] UL L 206, 16.8.1996, str. 43.

[3] UL L 141, 24.6.1995, str. 16.

[4] UL L 165, 24.6.1997, str. 11.

--------------------------------------------------
Uredba Komisije (ES) št. 727/98

z dne 31. marca 1998

o začasnem preklicu nekaterih koncesij, predvidenih v uredbah (ES) št. 1898/97 in (ES) št. 1899/97 o pravilih uporabe ureditev, ki jih zajema Uredba Sveta (ES) št. 3066/95, v sektorju prašičjega in perutninskega mesa ter jajc

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3066/95 z dne 22. decembra 1995 o koncesijah v obliki tarifnih kvot za nekatere kmetijske proizvode in o prilagoditvi kot avtonomnem in prehodnem ukrepu za nekatere kmetijske koncesije, predvidene v Evropskih sporazumih, zato da bi se upošteval Sporazum o kmetijstvu, sklenjen na urugvajskem krogu večstranskih trgovinskih pogajanj [1], nazadnje spremenjene z Uredbo (ES) št. 1595/97 [2], in zlasti člena 8 Uredbe,

ker so z Uredbo Sveta (ES) št. 703/98 [3] o začasnem preklicu nekaterih koncesij, določenih v Uredbi (ES) št. 3066/95, začasno preklicane nekatere koncesije v zvezi z nekaterimi proizvodi iz prašičjega in perutninskega mesa; ker je treba v skladu s tem predvideti odstopanja od podrobnih pravil uporabe, ki so določena v Uredbah Komisije (ES) št. 1898/97 [4], kakor je spremenjena z uredbama (ES) št. 618/98 [5] in (ES) št. 1899/97 [6];

ker so ukrepi, predvideni s to uredbo, v skladu z mnenjem ustreznih upravljalnih odborov,

SPREJELA NASLEDNJO UREDBO:

Člen 1

Vložitev zahtevkov za dovoljenja po znižani carini v skladu z Uredbo (ES) št. 1898/97 za skupine 19, 20, 21, 22, 23 in 24 v skladu z Uredbo (ES) št. 1899/97 za proizvode iz Republike Češke je začasno preklicana od 1. aprila 1998.

Člen 2

Ta uredba začne veljati 1. aprila 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. marca 1998

Za Komisijo

Franz Fischler

Član Komisije

[1] UL L 328, 30.12.1995, str. 31.

[2] UL L 216, 8.8.1997, str. 1.

[3] UL L 98, 31.3.1998, str. 1.

[4] UL L 267, 30.9.1997, str. 58.

[5] UL L 82, 19.3.1998, str. 35.

[6] UL L 267, 30.9.1997, str. 67.

--------------------------------------------------
Uredba Sveta (ES) št. 780/98

z dne 7. aprila 1998

o spremembi Uredbe (ES) št. 1488/96 glede postopka sprejemanja za sprejetje ustreznih ukrepov, kjer manjka bistven element za nadaljnje ukrepe za podporo sredozemskemu partnerju

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti, zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 3 Uredbe Sveta (ES) št. 1488/96 z dne 23. julija 1996 o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-sredozemskega partnerstva [3] določa, da navedena uredba temelji na spoštovanju demokratičnih načel in pravne države ter človekovih pravic in temeljnih svoboščin, ki so bistven element Uredbe in katerih kršitev upravičuje sprejetje ustreznih ukrepov;

ker člen 16 Uredbe (ES) št. 1488/98 določa, da je treba do 30. junija 1997 določiti dokončni postopek za sprejetje ustreznih ukrepov, kjer manjka bistven element za nadaljnje ukrepe za podporo sredozemskemu partnerju;

ker je treba za določitev takega postopka spremeniti Uredbo (ES) št. 1488/96;

ker Pogodba za sprejetje te uredbe predvideva zgolj pooblastila iz člena 235,

SPREJEL NASLEDNJO UREDBO:

Člen 1

Člen 16 Uredbe (ES) št. 1488/96 se nadomesti:

"Člen 16

Kadar manjka bistven element za nadaljnje ukrepe za podporo sredozemskemu partnerju, lahko Svet na predlog Komisije s kvalificirano večino sprejme ustrezne ukrepe."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 7. aprila 1998

Za Svet

Predsednik

D. Blunkett

[1] UL C 386, 20.12.1997, str. 9.

[2] UL C 104, 6.4.1998.

[3] UL L 189, 30.7.1996, str. 1.

--------------------------------------------------
Uredba Komisije (ES) št. 1177/98

z dne 5. junija 1998

o spremembi Uredbe (ES) št. 2629/97 glede uporabe identifikacijske kode živali v Italiji

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 820/97 z dne 21. aprila o uvedbi sistema za identifikacijo in registracijo govedi ter ureditvi označevanja govejega mesa in izdelkov iz govejega mesa [1] in zlasti člena 10(a), (b) in (c) Uredbe,

ker Uredba Komisije (ES) št. 2629/97 [2] določa podrobna pravila glede ušesnih znamk, registrov živali na gospodarstvu in potnih listov v okviru sistema identifikacije in registracije govedi;

ker se glede kode za identifikacijo govedi zdi primerno upoštevati težave, ki so jih navedli italijanski organi, in tem organom dovoliti, da uporabljajo največ tri dodatne znake; ker je pomembno določiti, da ti dodatni znaki ne morejo sestavljati dela številčne kode;

ker je zato treba Uredbo (ES) št. 2629/97 spremeniti;

ker so ukrepi, predvideni s to uredbo, v skladu z mnenjem Odbora za Evropski kmetijski usmerjevalni in jamstveni sklad,

SPREJELA NASLEDNJO UREDBO:

Člen 1

Naslednji odstavek 4 se doda členu 1 Uredbe (ES) št. 2629/97:

"4. Poleg podatkov, predvidenih v odstavku 1, lahko pristojni centralni organ Italije uporablja največ tri dodatne znake. Ti znaki ne sestavljajo dela številčne kode, predvidene v točki (b) odstavka 2."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. junija 1998

Za Komisijo

Franz Fischler

Član Komisije

[1] UL L 117, 7.5.1997, str. 1.

[2] UL L 354, 30.12.1997, str. 19.

--------------------------------------------------
Uredba Sveta (ES, ESPJ, Euratom) št. 1198/98

z dne 5. junija 1998

o spremembi Uredbe (Euratom, ESPJ, EGS) št. 549/69 o določitvi kategorij uradnikov in drugih uslužbencev Evropskih skupnosti, za katere se uporabljajo določbe člena 12, drugega odstavka člena 13 in člena 14 Protokola o privilegijih in imunitetah Skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih skupnostih in zlasti členov 16 in 23 Protokola,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Sodišča [3],

ob upoštevanju mnenja Računskega sodišča [4],

(1) ker je Evropski monetarni inštitut podal svoje mnenje [5];

(2) ker je Evropska centralna banka že ustanovljena;

(3) ker je primerno, da se uporaba Uredbe (Euratom, ESPJ, EGS) št. 549/69 [6] razširi na Evropsko centralno banko in da se tako zaposlenim v Evropski centralni banki glede na njihove dolžnosti in naloge zagotovijo enaki privilegiji, imunitete in ugodnosti,

SPREJEL NASLEDNJO UREDBO:

Člen 1

Člen 4a Uredbe (Euratom, ESPJ, EGS) št. 549/69 se razveljavi z dnem, ko je likvidacija Evropskega monetarnega inštituta zaključena.

Člen 2

"Člen 4c

Brez poseganja v člen 23 Protokola o privilegijih in imunitetah Evropskih skupnosti za člane Razširjenega sveta in Sveta Evropske centralne banke veljajo privilegiji in imunitete, določeni v členu 12, drugem pododstavku člena 13 ter v členu 14 Protokola, pod istimi pogoji in v istem obsegu kot privilegiji in imunitete iz člena 1, 2 in 3 te uredbe za:

- zaposlene v Evropski centralni banki,

- upravičence, ki od Evropske centralne banke prejemajo invalidsko, starostno ali družinsko pokojnino."

Člen 3

Ta uredba se uporablja od 1. junija 1998.

Člen 4

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 5. junija 1998

Za Svet

Predsednik

G. Brown

[1] UL C 118, 17.4.1998, str. 15.

[2] Mnenje dano 28. maja 1998 (še neobjavljeno v Uradnem listu).

[3] Mnenje dano 6. maja 1998 (še neobjavljeno v Uradnem listu).

[4] Mnenje dano 14. maja 1998 (še neobjavljeno v Uradnem listu).

[5] Mnenje dano 6. aprila 1998 (še neobjavljeno v Uradnem listu).

[6] UL L 74, 27.3.1969, str. 1. Uredba, kakor je bila nazadnje spremenjena z Uredbo (ESPJ, ES, Euratom) št. 2191/97 (UL L 301, 5.11.1997, str. 3).

--------------------------------------------------
Uredba Komisije (ES) št. 1266/98

z dne 18. junija 1998

o spremembi Uredbe (ES) št. 996/97 o odprtju in upravljanju uvoznih tarifnih kvot za zamrznjene vampe govejih živali, ki spadajo v oznako KN 02062991

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CXL, pripravljenem po zaključku pogajanj v okviru člena XXIV GATT.6 [1], in zlasti člena 1(1) Uredbe,

ker Uredba Komisije (ES) št. 996/97 [2], kakor je bila nazadnje spremenjena z Uredbo (ES) št. 260/98 [3], določa podrobna pravila za uporabo uvozne kvote 1500 ton zamrznjenih vampov na večletni osnovi; ker je treba določiti način, kako naj se izpolnjujejo potrdila o pristnosti, in dopolniti vnose v uvoznih dovoljenjih v zvezi z njimi;

ker je treba pojasniti nekatera merila o izpolnjevanju pogojev za bodoče uporabnike in jih uskladiti z merili za druge uvozne programe;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (ES) št. 996/97 se spremeni:

1. Člen 2 se nadomesti z naslednjim:

"Člen 2

1. Za uvoz količin mesa, navedenih v členu 1(3), je treba predložiti uvozno dovoljenje.

2. Zahtevki za dovoljenja in sama dovoljenja vsebujejo naslednje vnose:

(a) v razdelku 8, državo porekla;

(b) v razdelku 20, vsaj eno od naslednjega:

- Músculos del diafragma y delgados [Reglamento (CE) no 996/97]

- Mellemgulv (forordning (EF) nr. 996/97)

- Saumfleisch (Verordnung (EG) Nr. 996/97)

- Διάφραγμα [κανονισμός (ΕΚ) αριθ. 996/97]

- Thin skirt (Regulation (EC) No 996/97)

- Hampe [règlement (CE) no 996/97]

- Pezzi detti "hampes" [regolamento (CE) n. 996/97]

- Omloop (Verordening (EG) nr. 996/97)

- Diafragma [Regulamento (CE) no 996/97]

- Kuveliha (asetus (EY) N:o 996/97)

- Mellangärde (förordning (EG) nr 996/97).

3. Uvozna dovoljenja potečejo 30. junija po datumu izdaje."

2. Členu 3 se doda naslednji odstavek 4:

"4. Izvirnik in njegove kopije so lahko natipkani ali napisani z roko. V slednjem primeru se izpolnijo s črnilom in velikimi tiskanimi črkami".

3. V členu 5(3) se črta besedilo "kot to določa člen 11(1)".

4. Člen 7(a) se nadomesti z:

"(a) vlagatelji za uvozna dovoljenja morajo biti fizične ali pravne osebe, ki morajo ob predložitvi zahtevka pristojnim organom zadevne države članice dokazati, da so v preteklih 12 mesecih vsaj enkrat trgovali z govejim in telečjim mesom z državami nečlanicami; vpisani morajo biti v državni davčni register zavezancev za DDV."

5. Člen 7(c) in (d) se razveljavi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. junija 1998

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 144, 4.6.1997, str. 6.

[3] UL L 25, 31.1.1998, str. 42.

--------------------------------------------------